3. ΠΡΟΕΔΡΙΚΟΝ ΔΙΑΤΑΓΜΑ της 17/27 Φεβρ. 1928 (ΦΕΚ Α΄ 23) Περί διοικήσεως του Πανεπιστημίου Θεσσαλονίκης. Έχοντες υπ’ όψει το άρθρ. 14 του Νόμ. 3341 «περί ιδρύσεως Πανεπιστημίου εν Θεσσαλονίκη» καθώς και τας παρ. 5 και 6 του άρθρ. 2 του από 21 Σεπτεμβρίου Ν.Δ/τος «περί επαναφοράς εις ισχύν του Νόμ. 3341», προτάσει του Υπουργού της Παιδείας και Θρησκευμάτων, στηριζομένη εις την κατά τον ανωτέρω Νόμον και Ν.Δ/μα γνωμοδότησιν του Πρυτανικού Συμβουλίου του Πανεπιστημίου Θεσσαλονίκης, διατάσσομεν, τα ακόλουθα: Άρθρ.1-23.(Αντικατεστάθησαν δια των διατάξεων των άρθρ. 3, 14, 23-38, 40 και 43 Α.Ν. 1895/1939). Περί του Πρυτανικού Συμβουλίου Άρθρ.24.-1.Το Πρυτανικόν Συμβούλιον αποτελείται εκ του πρυτάνεως, του προπρυτάνεως, του αντιπρυτάνεως και των κοσμητόρων των σχολών εκάστου Πανεπιστημιακού έτους. Έργον δε έχει να ενεργή την οικονομικήν διοίκησιν του πανεπιστημίου επί τη βάσει του υπό της γενικής συνελεύσεως των καθηγητών εγκεκριμένου ετησίου προϋπολογισμού. 2.Δια τας συνεδρίας του Πρυτανικού Συμβουλίου ισχύουν τα ανωτέρω περί των συνεδρίων της συγκλήτου οριζόμενα (άρθρ. 17, 18, 19, 20, 21, 22, 23). Το ανωτέρω συμβούλιον διετηρήθη δια του Β.Δ. 438 της 29/31 Μαΐου 1965 (ΦΕΚ Α΄ 97), δι’ αυτού δε ωρίσθη ότι χρέη εισηγητού εκτελεί ο Γεν. Γραμματεύς του Πανεπιστημίου. Αντί των άρθρ. 17-23 ήδη ισχύουν τα άρθρ. 33-38 και 40 παρ. 2 του Α.Ν. 1895/1939. Άρθρ.25-27.(Αντικατεστάθησαν δια των διατάξεων των άρθρ. 19-22 Α.Ν. 1895/39). 